ಕರುವಿಗಾಗಿ 3 ಕಿಲೋಮೀಟರ್ ಓಡಿದ ಗೋಮಾತೆ

– ಕರುವಿನ ಸ್ಥಿತಿ ನೋಡಿ ಕಣ್ಣೀರಿಟ್ಟ ತಾಯಿಗೋವು

ಭುವನೇಶ್ವರ: ವಾಹನವೊಂದು ಕರುವಿಗೆ ಡಿಕ್ಕಿ ಹೊಡೆದ ಪರಿಣಾಮ ಕರು ತೀವ್ರವಾಗಿ ಗಾಯಗೊಂಡಿತ್ತು. ಅದರ ಪಕ್ಕದಲ್ಲೇ ಇದ್ದ ತಾಯಿ ಗೋವು ಅದನ್ನು ನೋಡಿ ಮರುಗುತ್ತಿತ್ತು ಇಂಥದೊಂದು ಘಟನೆ ಒಡಿಶಾದಲ್ಲಿ ಕಂಡುಬಂದಿದೆ.

ವಾಹನ ಡಿಕ್ಕಿ ಹೊಡೆದು ಕರು ಗಾಯಗೊಂಡು ನರಳುತ್ತಿತ್ತು. ಇದನ್ನು ಗಮನಿಸಿದ ಸ್ಥಳೀಯರು ತಕ್ಷಣ ಸ್ಥಳಕ್ಕೆ ಬಂದಿದ್ದಾರೆ. ಗಾಯಗೊಂಡ ಕರುವನ್ನು ತಳ್ಳುವ ಗಾಡಿಯೊಂದರಲ್ಲಿ ಹಾಕಿಕೊಂಡು ಜಿಲ್ಲಾ ಪಶುವೈದ್ಯ ಕೇಂದ್ರಕ್ಕೆ ಕರೆದುಕೊಂಡು ಹೋಗಿದ್ದಾರೆ. ಗಾಯಗೊಂಡ ಕರುವನ್ನು ಸ್ಥಳೀಯರು ಚಿಕಿತ್ಸೆಗೆ ಕರೆದೊಯ್ಯುವಾಗ ತಾಯಿಗೋವು ಕೂಡ ಕರು ಇದ್ದ ತಳ್ಳುವ ಗಾಡಿಯನ್ನು ಹಿಂಬಾಲಿಸಿಕೊಂಡು ಹೋಗಿದೆ. ಸರಿಸುಮಾರು ಮೂರು ಕಿಲೋಮೀಟರ್ ದೂರ ಹಿಂಬಾಲಿಸಿಕೊಂಡು ಹೋಗಿದೆ.

ಗಾಯಗೊಂಡ ತನ್ನ ಕರುವಿಗಾಗಿ ಮರುಗಿದ ಆ ಗೋಮಾತೆಯ ಮಾತೃಪ್ರೇಮಕ್ಕೆ ಎಲ್ಲೆಡೆಯಿಂದ ಮೆಚ್ಚುಗೆ ವ್ಯಕ್ತವಾಗುತ್ತಿದೆ. ಹಾಗೂ ಕರುವಿನ ರಕ್ಷೆಣೆಗೆ ಬಂದಿದ್ದ ಸ್ಥಳೀಯರ ಕುರಿತಾಗಿಯೂ ಮೆಚ್ಚುಗೆ ವ್ಯಕ್ತವಾಗುತ್ತಿದೆ. ಈ ವೀಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಕರು ಚಿಕಿತ್ಸೆಗೆ ಸ್ಪಂದಿಸುತ್ತಿದೆ. ಚೇತರಿಸಿಕೊಳ್ಳುತ್ತಿದೆ ಎಂದು ಮೂಲಗಳಿಂದ ತಿಳಿದು ಬಂದಿದೆ.